D Angela Merkel het wäg ihre DDR-Biografii nit di fir vil hochi weschtdytschi CDU-Mandatstreger gängig Sozialisation gha, zem Byschpel in dr junge Union. Ass si innerhalb vu dr Partzei eso schnäll het chenne ufstyyge, isch uusschließli uf dr Gunscht vum Kohl zruckzfiere, us däre Zyt isch au Bezeichnig "s Maidli vum Kohl" bekannt. Derwylscht ihri spetere innerparteilige  Konkurränte in Karriere-Netzwärch wie em "Andepakt" organisiert gsi sin, het si zerscht kei eigeni Huusmacht in dr Partei gha.